CELEX: 32015D0911
Language: hu
Date: 2015-06-11 00:00:00
Title: A Bizottság (EU) 2015/911 végrehajtási határozata (2015. június 11.) a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében a Kanadára vonatkozó bejegyzésnek az erősen patogén vírustörzsek okozta madárinfluenzával kapcsolatban történő módosításáról (az értesítés a C(2015) 3790. számú dokumentummal történt) (EGT-vonatkozású szöveg)

13.6.2015   
            
            
               HU
            
            
               Az Európai Unió Hivatalos Lapja
            
            
               L 148/25
            
         A BIZOTTSÁG (EU) 2015/911 VÉGREHAJTÁSI HATÁROZATA
   (2015. június 11.)
   a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében a Kanadára vonatkozó bejegyzésnek az erősen patogén vírustörzsek okozta madárinfluenzával kapcsolatban történő módosításáról
   
      
         (az értesítés a C(2015) 3790. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke 1. pontjának első bekezdésére, 8. cikke 4. pontjára és 9. cikke (4) bekezdésének c) pontjára,
   mivel:
   
               (1)
            
            
               A 2007/777/EK bizottsági határozat (2) állat-egészségügyi és közegészségügyi szabályokat állapít meg a húskészítmények, a kezelt gyomor, a hólyag és a belek (a továbbiakban: áruk) szállítmányainak az Unióba történő behozatalára, az Unión keresztül történő szállítására és az Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 1. része meghatározza a harmadik országok azon területeit, amelyek esetében az áruknak az Unióba történő behozatala állat-egészségügyi okok miatt korlátozott, és amelyek esetében régiókba sorolást alkalmaznak. Az említett melléklet 2. része meghatározza azon harmadik országoknak, illetve e harmadik országok azon részeinek jegyzékét, ahonnan az áruknak az Unióba történő behozatala engedélyezett azzal a feltétellel, hogy azokat előzetesen alávetették a melléklet 4. része szerinti megfelelő kezelésnek.
            
         
               (3)
            
            
               Kanada a 2007/777/EK határozat II. mellékletének 2. részében olyan harmadik országként van feltüntetve, amelynek egész területéről, illetve területének bizonyos részeiről engedélyezett a baromfiból, tenyésztett szárnyasvadból és vadon élő szárnyasvadból előállított áruknak az Unióba történő behozatala és az Unió területén való átszállítása. A régiókba sorolást a 2007/777/EK határozatot módosító (EU) 2015/204 bizottsági végrehajtás határozat (3) vezette be azt követően, hogy Kanada Brit Kolumbia tartományában erősen patogén vírustörzsek okozta madárinfluenza jelenlétét észlelték baromfiknál. A 2007/777/EK határozat értelmében az érintett területről származó áruknak az Unióba történő behozatala akkor engedélyezhető, ha azokat előzetesen alávetették a 2007/777/EK határozat II. mellékletének 4. részében meghatározott D jelű kezelésnek (a továbbiakban: D jelű kezelés).
            
         
               (4)
            
            
               Kanada megerősítette, hogy Ontario tartományban 2015 áprilisában újból kitört az erősen patogén vírustörzsek okozta madárinfluenza baromfiknál. A kanadai állat-egészségügyi hatóságok a betegség újabb kitörése miatt azonnal felfüggesztették az állat-egészségügyi bizonyítványok kiadását a Kanada egész területéről az Unióba behozni tervezett érintett áruk szállítmányaihoz. Az erősen patogén vírustörzsek okozta madárinfluenza megfékezésére és terjedésének korlátozására Kanada az érintett állományok felszámolását is elrendelte.
            
         
               (5)
            
            
               Egy, az Unió és Kanada közötti megállapodás (4) (a továbbiakban: megállapodás) a régiókba sorolás azonnali kölcsönös elismeréséről rendelkezik arra az esetre, ha az Unió vagy Kanada területén betegség törne ki.
            
         
               (6)
            
            
               Az erősen patogén vírustörzsek okozta madárinfluenza Ontario tartománybeli új kitörése miatt a Kanada említett tartományából származó, baromfiból, tenyésztett szárnyasvadból és vadon élő szárnyasvadból előállított azon árukat, amelyekre a kanadai hatóságok korlátozást vezettek be, legalább a D jelű kezelésnek alá kell vetni ahhoz, hogy megakadályozható legyen az erősen patogén vírustörzsek okozta madárinfluenza behurcolása az Unióba.
            
         
               (7)
            
            
               Az erősen patogén vírustörzsek okozta madárinfluenzának a kanadai Brit Kolumbia tartománybeli kitöréseivel kapcsolatban az említett tartomány régiókba sorolását a 798/2008/EK bizottsági rendeletet (5) módosító (EU) 2015/198 (6) és (EU) 2015/908 bizottsági végrehajtási rendelet (7) vezette be az említett rendelet hatálya alá tartozó egyes baromfiáruk behozatalára vonatkozóan.
            
         
               (8)
            
            
               A következetesség biztosítása érdekében a 2007/777/EK határozat II. mellékletének 1. részében szereplő területek leírásának a 798/2008/EK rendelet I. melléklete 1. részében szereplő táblázat 3. oszlopában leírt területi bontásra kell utalnia, és arra az említett táblázat 6A. és 6B. oszlopában szereplő dátumokat kell alkalmazni.
            
         
               (9)
            
            
               A 2007/777/EK határozat II. mellékletének 1. részét ezért módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. június 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (3)  A Bizottság 2015. február 6-i (EU) 2015/204 végrehajtási határozata a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében a Kanadára vonatkozó bejegyzésnek a magas patogenitású madárinfluenzával kapcsolatban történő módosításáról (HL L 33., 2015.2.10., 45. o.).
   
      (4)  Az Európai Közösség és Kanada kormánya között létrejött, az élő állatok és állati termékek kereskedelmével kapcsolatos közegészségügyi és állat-egészségügyi védelemre vonatkozó egészségügyi intézkedésekről szóló megállapodás, amelyet a Közösség részéről az 1999/201/EK tanácsi határozat ratifikált (HL L 71., 1999.3.18., 3. o.).
   
      (5)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (6)  A Bizottság 2015. február 6-i (EU) 2015/198 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében a Kanadára vonatkozó bejegyzésnek a magas patogenitású madárinfluenzával kapcsolatban történő módosításáról (HL L 33., 2015.2.10., 9. o.).
   
      (7)  A Bizottság 2015. június 11-i (EU) 2015/908 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében a Kanadára vonatkozó bejegyzésnek a magas patogenitású madárinfluenzával kapcsolatban történő módosításáról (Lásd e Hivatalos Lap 11. oldalát).
   
      MELLÉKLET
      A 2007/777/EK határozat II. mellékletének 1. részében a Kanadára vonatkozó bejegyzés helyébe a következő szöveg lép:
      
         
                     „Kanada
                  
                  
                     CA
                  
                  
                     01/2015
                  
                  
                     Az egész ország
                  
               
                     CA-1
                  
                  
                     01/2015
                  
                  
                     Kanada esetében az egész ország, a CA-2 terület kivételével
                  
               
                     CA-2
                  
                  
                     01/2015
                  
                  
                     Kanadának a 798/2008/EK bizottsági rendelet I. mellékletének 1. részében szereplő táblázat 3. oszlopának a CA-2 kódhoz tartozó területei, az említett táblázat 6A. és 6B. oszlopában szereplő dátumok alkalmazása mellett.”